laion/Wikipedia-Exotic huggingface dataset:
ויקיפדיה האסטונית

ויקיפדיה האסטונית (אסטונית: Eestikeelne Vikipeedia) היא הגרסה בשפה האסטונית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. ויקיפדיה האסטונית נוצרה ב-24 ביולי 2002, ונכון ל-22 בספטמבר 2024 ישנם בה 247,649 ערכים ו-502 משתמשים פעילים. ב-7 בדצמבר 2008, עורך בוויקיפדיה האסטונית בשם אנדרס לואור (Andres Luure) זכה, יחד עם חמישה עשר מתנדבים אחרים ב"אות ההתנדבות" לשנת 2008 מטעם ממשלת אסטוניה. בשנת 2013 זכה לואור גם בעיטור הכוכב הלבן המוענק באסטוניה על תרומתו לוויקיפדיה. תחרות כתיבת ערכים ראשונה מסוגה בוויקיפדיה האסטונית התקיימה באביב 2009, ותחרות צילום תמונות ראשונה התקיימה בקיץ 2010. מאז ועד היום, תחרויות מסוג זה מתקיימות באופן שוטף בוויקיפדיה האסטונית. נכון לאוגוסט 2012, ויקיפדיה האסטונית דורגה במקום השלישי מבין כלל הוויקיפדיות בעלות למעלה מ-100,000 ערכים, בדירוג המבוסס על המספר הכולל של הערכים ביחס לכלל דוברי השפה. ביחס לפרמטר מספר הערכים לבדו, ויקיפדיה האסטונית מדורגת במקום העשירי בין כלל הוויקיפדיות.  ויקיפדיה האסטונית הייתה הוויקיפדיה ה-41 שהגיעה לרף של 100,000 ערכים, והוויקיפדיה השלישית בשפה אורלית שהגיעה להישג זה (לאחר ויקיפדיה הפינית וויקיפדיה ההונגרית). ויקיפדיה האסטונית מתאפיינת בשיעור גבוה יחסית של מפעילי מערכת ביחס לכלל העורכים הפעילים (מעל 9%). לצורך השוואה, בוויקיפדיה הפינית, שיעור מפעילי המערכת ביחס לכלל העורכים הפעילים עומד על 2.5% בלבד. נכון לדצמבר 2017, ישנם 905 עורכים פעילים בוויקיפדיה האסטונית, וכן 33 מפעילי מערכת. מרביתן המכריע של העריכות בוויקיפדיה האסטונית מקורן באסטוניה גופה, כאשר מספר מצומצם של עריכות נעשות משכנותיה של המדינה בצפון אירופה. מפגש הוויקיפדים הראשון של הקהילה האסטונית נערך בשנת 2007. ויקימדיה אסטוניה הוקמה בשנת 2010, כאגודה מקומית (צ'פטר), במטרה לתמוך בפעילותה של ויקיפדיה האסטונית. מפגש הקיץ הראשון בוויקיפדיה האסטונית (2009) חגיגות כתיבת הערך ה-100,000 בוויקיפדיה האסטונית (2012) מפגש עורכים (2015) מפגש ויקיפדים מאסטוניה ומלטביה (2016) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה. מדיה וקבצים בנושא ויקיפדיה האסטונית בוויקישיתוף אתר האינטרנט הרשמי של ויקיפדיה האסטונית (בStandard Estonian) All Wikipedias ordered by number of articles.
ויקיפדיה הגאורגית

ויקיפדיה הגאורגית (גאורגית: ქართული ვიკიპედია) היא הגרסה בשפה הגאורגית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.  ויקיפדיה הגאורגית נוסדה בנובמבר 2003, כאשר נכון לחודש דצמבר 2017, היא כוללת כ-120,000 ערכים. מדיה וקבצים בנושא ויקיפדיה הגאורגית בוויקישיתוף אתר האינטרנט הרשמי של ויקיפדיה הגאורגית (בגאורגית) ויקיפדיה הגאורגית, ברשת החברתית פייסבוק ויקיפדיה הגאורגית, ברשת החברתית אקס (טוויטר) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה באורדו

ויקיפדיה באורדו (אורדו: اردو ویکیپیڈیا) היא הגרסה בשפת האורדו של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.  ויקיפדיה באורדו החלה לפעול בחודש ינואר 2004. נכון לחודש דצמבר 2017, היא כוללת כ-126,000 ערכים. ויקיפדיה באורדו נוצרה בחודש ינואר 2004, תחת הדומיין ur.wikipedia.com. במקור, הטקסט בוויקיפדיה באורדו נכתב באותיות לטיניות, מאחר שבזמנו, האלפבית בשפת האורדו לא תאם לתוכנת מדיה ויקי, המריצה את אתרי ויקימדיה. בימיה הראשונים, ויקיפדיה באורדו נאלצה להתמודד עם בעיות טכניות בכל הנודע לגופן הכתיבה באורדו, בעיות שברובן המוחלט נפתרו במרוצת השנים. כיום, ויקיפדיה באורדו עושה שימוש בגופן "Urdu Naskh Asiatype", אשר פותח והופץ בצורה חופשית על ידי ה-BBC באמצעות אתר האינטרנט שלו. גופן זה משמש בוויקיפדיה בעיקר בכותרות הערכים והפסקאות. בנוסף, וריאציה של גופן "Times New Roman" באורדו משמשת עבור קישורי ניווט באתר. מדיה וקבצים בנושא ויקיפדיה באורדו בוויקישיתוף אתר האינטרנט הרשמי של ויקיפדיה באורדו (באורדו) ויקיפדיה באורדו, ברשת החברתית פייסבוק ויקיפדיה באורדו, ברשת החברתית אקס (טוויטר) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה הגליסית

ויקיפדיה הגליסית (גליסית: Wikipedia en galego; מכונה גם Galipedia), היא הגרסה בשפה הגליסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.  ויקיפדיה הגליסית החלה לפעול ב-8 במרץ 2003. ב-4 במרץ 2013, ארבעה ימים בטרם יום השנה העשירי להיווצרותה, נכתב בוויקיפדיה הגליסית הערך ה-10,000. נכון לחודש דצמבר 2017, ויקיפדיה הגליסית כוללת כ-143,000 ערכים. ויקיפדיה הגליסית נוצרה ב-8 במרץ 2003. ILVI, המשתמש הראשון, פתח שם משתמש באותו יום, כאשר לאחר ארבעה ימים נכתב גם הערך הראשון. חודשים מאוחר יותר, המשתמש Agremon נרשם, והפך למפעיל המערכת הראשון בוויקיפדיה הגליסית. בדומה לשאר הוויקיפדיות, ויקיפדיה הגליסית היא אנציקלופדיה כללית, הכוללת מגוון רחב של נושאים. עם זאת, ערכים רבים בוויקיפדיה הגליסית מתמקדים במאפיינים מקומיים הקשורים לתרבות, ההיסטוריה והמורשת הגליסית, כאשר בתחילת 2011, כמעט 30% מהערכים בוויקיפדיה הגליסית היו מקוטלגים בתוך הקטגוריה גליסיה, או באחת מתתי-הקטגוריות המקושרות אליה. בנוסף למגוון התמונות המצויות באתר ויקישיתוף, הפועל אף הוא במסגרת הפרויקטים של ויקימדיה, ויקיפדיה הגליסית עושה גם שימוש בתמונות מקומיות, כאשר נכון לשנת 2017, הועלו לוויקיפדיה הגליסית 9,645 קבצים שונים, ברובם המוחלט תמונות מקומיות. בתחילת פברואר 2013, ויקיפדיה הגליסית עשתה שימוש ב-244,226 תמונות (לרבות שימוש חוזר), לא כולל סמלים, באנרים, וכו'. בשנת 2009, מספר העורכים הפעילים בוויקיפדיה הגליסית נע בין 260 ל-330, כאשר מתוכם, מרבית השינויים החודשיים נעשו לרוב על ידי קבוצה מצומצמת של בין 3-0 עורכים. קצב יצירת הערכים הממוצע מאז היווסדות ויקיפדיה הגליסית ב-2003 עומד על כ-8,250 ערכים חדשים מדי שנה. עם זאת, בין השנים 2007 - 2010, הקצב עלה ל-11,400 ערכים חדשים, כאשר כ-35% מערכים אלו נוצרו על ידי עשרת העורכים הפעילים ביותר בוויקיפדיה. בוויקיפדיה הגליסית קיימת רשימה של 44 ערכים באיכות גבוהה. הערך הראשון שזכה להגדרה זו היה Club Balconcesto Breogán, בחודש יוני 2010. בוויקיפדיה הגליסית נוצרה עם הזמן קהילת עורכים עם מטרות משותפות. חברי הקהילה מקיימים קשר הן על גבי ויקיפדיה, והן באמצעות פלטפורמות חיצוניות כגון דפי פייסבוק וטוויטר.  ב-15 בינואר 2011 (יום השנה העשירי להיווסדות ויקיפדיה), התקיימו לראשונה שני מפגשי ויקיפדים פנים אל פנים בערים כולרדו וריבדאו.  בדומה למצב בוויקיפדיות נוספות, גם עורכי ויקיפדיה הגליסית הם ברובם המכריע גברים, כאשר לאורך השנים התקיימו מספר ניסיונות לאזן את הפער המגדרי, ולמשוך נשים נוספות לקחת חלק במיזם. מדיה וקבצים בנושא ויקיפדיה הגליסית בוויקישיתוף אתר האינטרנט הרשמי של ויקיפדיה הגליסית (בגליסית) ויקיפדיה הגליסית, ברשת החברתית אקס (טוויטר) ויקיפדיה הגליסית, ברשת החברתית אינסטגרם גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ויקיפדיה הסלובקית

ויקיפדיה הסלובקית (סלובקית: Slovenská Wikipédia) היא הגרסה בשפה הסלובקית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.  ויקיפדיה הסלובקית נוצרה במקור ב-23 בספטמבר 2003, אך הפכה לפעילה רק בקיץ 2004. נכון לשנת 2017, ויקיפדיה סלובקית היא בין מהדורות ויקיפדיה הגדולות ביותר בקרב השפות הסלאביות, ונכון ל-22 בספטמבר 2024 ישנם בוויקיפדיה הסלובקית 250,428 ערכים ו-490 משתמשים פעילים. ביחס לוויקיפדיות אחרות, ויקיפדיה הסלובקית מתאפיינת במספר רב של ערכים קצרים שנוצרו על ידי בוטים, ולא על ידי עורכים אנושיים. 23 בספטמבר 2003 - מושקת ויקיפדיה הסלובנית ספטמבר 2004 - נכתב הערך ה-1,000 ספטמבר 2005 - נכתב הערך ה-15,000 אוגוסט 2006 - נכתב הערך ה-50,000 ינואר 2007 - נכתב הערך ה-60,000 אוגוסט 2008 - נכתב הערך ה-100,000 פברואר 2015 - נכתב הערך ה-200,000 סמליל מיוחד לציון חגיגות הגעה ל-200,000 ערכים (פברואר 2015) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה. מדיה וקבצים בנושא ויקיפדיה הסלובקית בוויקישיתוף אתר האינטרנט הרשמי של ויקיפדיה הסלובקית (בסלובקית) ויקיפדיה הסלובקית, ברשת החברתית פייסבוק All Wikipedias ordered by number of articles.
קאראצ'אייבסק

קאראצ'אייבסק (ברוסית: Карачаевск; בקאראצ'אי-בלקר: Къарачай шахар, קאראצ'אי שאחאר) היא עיר ברפובליקת קאראצ'אי-צ'רקסיה ברוסיה. העיר שוכנת במפגש הנהרות קובאן וטברדה במרכז הרפובליקה. בעיר מתגוררים כ-21 אלף תושבים (נכון ל-2017). היישוב הוקם ב-1926, תחילה בשם גאורגייבסקויה (Георгиевское) וכעבור זמן קצר שמו שונה למיקויאן-שאחאר (Микоян-Шахар), כהוקרה לפוליטיקאי הסובייטי אנסטאס מיקויאן (משמעות המילה "שאחאר" היא "עיר" בשפת קאראצ'אי-בלקר המקומית). ב-1929 היישוב קיבל מעמד של עיר. ב-1942, במהלך מלחמת העולם השנייה, האזור נכבש על ידי גרמניה הנאצית, והוא שוחרר על ידי הצבא האדום בינואר 1943. ב-1944, לאחר שברית המועצות גירשה את הקאראצ'אים המקומיים (רו') לאזור קזחסטן וקירגיזסטן בטענה שהם שיתפו פעולה עם הגרמנים, שטחי המחוז הקאראצ'אי האוטונומי (אנ') סופחו לרפובליקה הסובייטית הסוציאליסטית של גאורגיה ושם היישוב שונה ל"קלוחורי" (Клухори). ב-1955 האזור הועבר לשטח מחוז סטברופול של הרפובליקה הסובייטית הפדרטיבית הסוציאליסטית הרוסית. כעבור שנים ספורות הגירוש של הקאראצ'אים בוטל, הוקם המחוז הקאראצ'אי-צ'רקסי האוטונומי (אנ'), ושם היישוב שונה ל"קאראצ'אייבסק", על שם הקאראצ'אים. פרק זה לוקה בחסר. אנא תרמו לוויקיפדיה והשלימו אותו. ערב מלחמת העולם השנייה היו בעיר כ-50 יהודים, פחות מאחוז מכלל האוכלוסייה. כשהגרמנים נכנסו לעיר באוגוסט 1942 ככל הנראה שהו בה כ-120 יהודים, כשהתוספת נבעה מפליטים שהגיעו מלנינגרד, אוקראינה ומקומות נוספים. היהודים חולקו לשתי קבוצות שוות ורוכזו בשני מקומות שונים: קבוצה אחת נורתה למוות ב-12 בספטמבר וקבוצה שנייה הוכנסה לביתן על גדות נהר טברדה שתפקד כמעין גטו. ב-9 בדצמבר או בינואר 1943, לאחר מספר חודשים של עבודות כפייה והתעללות, הגרמנים ירו למוות בתושבי הביתן. מדיה וקבצים בנושא קאראצ'אייבסק בוויקישיתוף אתר האינטרנט הרשמי של קאראצ'אייבסק מיקויינשחר (Mikoyanshakhar), באנציקלופדיה של הגטאות, באתר יד ושם מיקויאן שאחאר במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) מיקויינשחר (Mikoyanshakhar), באנציקלופדיה של הגטאות, באתר יד ושם. הצלת יהודים בטברדה שבתוך קאראצ'אייבסק בתקופת השואה על ידי מוסלמים, באתר יד ושם מיקויאן שאחאר במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
רו אפזה

רו אפזה (באנגלית: Rooh Afza; באורדו: روح افزا; בהינדית: रूह अफ़ज़ा; בבנגלית: রূহ আফজা) הוא תרכיז פירות שאינו מכיל אלכוהול. רכיבי התרכיז הומצאו על ידי חכים חאפז עבדול מג'יד ב-1906 בעיר גאזיאבאד במדינת אוטר פרדש, אז בהודו הבריטית, ויוצר בחברות שהוא ובניו ייסדו, "מעבדות המדארד" בפקיסטן ו"מעבדות המדארד" בהודו. מאז 1948 החברה מייצרת את המוצר בהודו, פקיסטן כמו גם בבנגלדש. חברות אחרות מייצרות אותו מתכון שאינו מוגן באמצעות פטנט באותן מדינות. המתכון הספציפי של האונני של רו אפזה משלב כמה מרכיבים שהאמונה המסורתית מייחסת להם תוכנות של קרירות, כדוגמת ורד, המשמש כתרופה כנגד רוחות הלו (loo – רוחות הקיץ החמות של צפון הודו, פקיסטן ובנגלדש). המשקה מקושר בדרך כלל לחודש הרמדאן, שבו הוא נצרך בדרך כלל במהלך האפטאר. הוא נמכר באופן מסחרי כסירופ להוסיף טעם לשרבטים, משקאות חלב קרים, ברד וקינוחים קרים פופולריים כדוגמת הפאלודה. אף שהשם "רו אפזה" מתורגם לעיתים כ"מרענן הנשמה", המשמעות המדויקת אינה ידועה. נטען כי שם זה הוא המצאה של הממציא המקורי של המשקה, עם השפעות תרבותיות אפשריות. ב-1906 ייסד חכים עבדול מג'יד, רופא שהתמחה ברפואת אונני מסורתית המבוססת על צמחים, את הקליניקה שלו בעיר העתיקה של דלהי. שנה אחר-כך הוא יצר את הרו אפזה במוסד בלאל קואן (Lal Kuan) בעיר העתיקה של דלהי. בעקבות חלוקת הודו ב-1947, היגר בנו הצעיר לפקיסטן והחל מפעל המדארד נפרד משני חדרים בקראצ'י. ב-2010 פנתה חברת "מעבדות המדארד" בהודו לשפית ניטה מהטה (Nita Mehta) ליצור משקה נטול אלכוהול חדש ומתכונים לקינוחים עבור רו אפזה, משקה הקיץ שלהם, במטרה להשתמש בהם בקמפיין שיווק חדש. הנוסחה המקורית של רו אפזה כללה: עשבי תיבול: רגלת הגינה, עולש, צימוקים של גפן היין, נימפאה לבנה, נימפאה תכולה (Nymphaea nouchali), לוטוס (נלומבו נאכל - Nelumbo nucifera), בוראג רפואי (Borago officinalis) וכוסברה פירות: תפוז, אתרוג, אננס, תפוח, פירות יער, תות-שדה, פטל, פטל שחור, דובדבן, ענבי קונקורד, ענבי שועל ואבטיח ירקות: תרד, גזר, נענע ולופה פרחים: ורד, קוורה (Pandanus odorifer), לימון ותפוז שורשים: וטיבר כוס מים קרים 2 כפיות רו אפזה 2 קוביות קרח כף סוכר כוס מי סודה סירופ רו אפזה מוגש כשהוא מעורבב בחלב קר וקרח, המקבילה המערבית הקרובה ביותר לכך היא משקה חלב בטעם תות. רו אפזה משמש לעיתים קרובות כחלק מארוחת האפטאר (ארוחת הערב בסיום יום הצום בחודש הרמדאן) התרכיז יכול גם להיות מעורבב עם מים, צורת ההגשה הנפוצה בקיץ ההודי חם. כאשר מעורבב עם מים, המשקה הסופי הוא סוג של שרבט. סירופ רו אפזה מעורבב לעיתים קרובות בגלידת קולפי ואטריות ורמיצ'לי כדי לייצר את הגרסה ההודית של הקינוח האיראני הפופולרי פאלודה. מדיה וקבצים בנושא רו אפזה בוויקישיתוף אתר האינטרנט הרשמי של רו אפזה באנגלית Unani, תרופה מסורתית באזורים המוסלמיים של דרום אסיה Hamdard Rooh Afza "Rooh Afza History English". www.roohafzabd.com. אורכב מ-המקור ב-2018-05-14. נבדק ב-2017-12-18. "Rooh Afza, the syrup that sweetens the subcontinent's summers". The National (Abu Dhabi). 27 באפריל 2012. {{cite news}}: (עזרה) "1907 Rooh Afza: Lal salaam". Mint. 10 באוגוסט 2012. {{cite news}}: (עזרה) "Hamdard gives century-old Rooh Afza a facelift". Hindustan Times. 28 ביוני 2010. {{cite news}}: (עזרה) Rooh Afzalː The unique composition of Rooh Afza Monica Bhide (3 ביוני 2009). "Spicing Up The American Diet". NPR. {{cite web}}: (עזרה) Roohafza reigns supreme in Pakistan during Ramzan
הר פטולמי

הר פטולמי או הר תלמי (באנגלית: Mount Ptolemy) הוא ההר הגבוה בהרי רכס קרואוזנסט. גובהו של ההר 2,813 מטרים, והוא ממוקם על קו פרשת המים של אמריקה, בגבול בין פרובינציית אלברטה ופרובינציית קולומביה הבריטית שבקנדה. ההר ממוקם 10 ק"מ דרומית מזרחית למעבר קרואוזנסט, ו-5 ק"מ צפונית  לעיר הרפאים קורבין. ההר הוא ההר ה-57 באלברטה בהתנשאותו מעל סביבתו. שמו של ההר ניתן לו בשנת 1914 על ידי ארתור או. וילר, שחשב שההר נראה דומה לאדם שיושב עם זרועותיו מצולבות על חזהו, בדומה לפרעה חנוט או למומיה. מסיבה זו נקרא ההר לעיתים הר מאמי (Mummy Mountain - הר המומיה). הר פטולמי באתר ממשלת קולומביה הבריטית מידע על הר פטולמי באתר peakfinder מידע על הר פטולמי תצלום לוויין של הר פטולמי מידע למטפסים על פטולמי מידע למטפסים על פטולמי באתר peaksandstreams מידע למטפסים על פטולמי באתר peakbagger הר פטולמי, סרטון באתר יוטיוב מזג אוויר עדכני בגבהים שונים של הר פטולמי מידע גאוגרפי והיסטורי הרי אלברטה לפי גובהם
הר תלמי

האם התכוונתם ל... הר תלמי (אנטארקטיקה) – הר ביבשת אנטארקטיקה הר פטולמי – הר ברכס קרואוזנסט בהרי הרוקי הקנדיים
הר תלמי (אנטארקטיקה)

הר תַּלְמַי (באנגלית: Mount Ptolemy) הוא הר הממוקם באנטארקטיקה. להר ארבע פסגות, כאשר גובהה של הגבוהה בהן 1,370 מטרים מעל פני הים. ההר ממוקם מצפון לקרחון מעגל התנועה, בצידון הצפון מערבי של הדום הקרח מרקטור, בחצי האי האנטארקטי. ההר נחקר על ידי הסקר האנטארקטי הבריטי (FIDS ראשי תיבות של Falkland Islands Dependencies Survey) בשנת 1947, ושמו של ההר ניתן לו על ידי ועדת השמות האנטארקטית של הממלכה המאוחדת (UK-APC) והוא נקרא על שם המתמטיקאי והאסטרונום המצרי תלמי. אתר הסקר הגאולוגי של ארצות הברית תצלום לוויין ומידע על הר תלמי מיקום הר תלמי באנטארקטיקה מידע גאוגרפי והיסטורי
גליה אבן-חן

גליה אבן-חן (נולדה בשנת 1966) היא סופרת, משוררת, ספרנית ובמאית סרטים קצרים ישראלית. גליה אבן-חן נולדה באשדוד, כצעירה מבין שני אחים, לחיים, נהג; ולדבורה אבן-חן, מפקחת על הוראת המתמטיקה במשרד החינוך. למדה בתיכון מקיף א' אשדוד ואת שירותה הצבאי עשתה בחיל האוויר הישראלי. בוגרת תואר ראשון מדעי הרוח והחברה באוניברסיטה הפתוחה. בעלת תעודת ספרנית מורשה ממכללת בית-ברל. עבדה כספרנית בספריה הראשית בהרצליה. הייתה חברה בקבוצת היוצרים שתמכה במאבקים חברתיים גרילה תרבות. הייתה חברה בקבוצת היוצרים "הם", שתמכה במאבקים חברתיים. מתגוררת בתל אביב. נשואה ואם. שיריה של אבן-חן פורסמו בעיתונים הארץ, מעריב, ידיעות אחרונות וכן באתרים ynet, האייל הקורא והחוטם. עם כתבי העת בהם פורסמו שיריה נמנים: מטעם, שבו, מאזניים, גג, ננופואטיקה, עמדה, הכיוון מזרח, אימגו וכן במסגרת פרסום של קבוצת המשוררים כתובת. שיריה נכללו באנתולוגיות הבאות: "השירים הכי יפים בעברית" (בעריכת מנחם בן ודורון קורן, הוצאת ידיעות אחרונות), "מלכה עירומה" (בעריכת דורית ויסמן, הוצאת הקיבוץ המאוחד) ו"עורו הישראלים" (בעריכת אמיר אור, בהוצאת חדרים). את שיריה הלחינו יוצרים רבים, בהם אריאל הורוביץ, טובה גרטנר ואביגייל רוז. 1992 - אשת העולם הקטן (שירה, הוצאת טרקלין) 2009 - אישה מטורפת (שירה, הוצאת ספרא של איגוד הסופרים והוצאת בית אוצר - הוצאה אלקטרונית) 2015 - עובדות מהדמיון (רומן, הוצאת ספרא והוצאת בית אוצר) 2016 - נצח יחסי (שירה, הוצאת ספרא והוצאת בית אוצר) 2017 - רואים לו לכדור-הארץ (ארבעה סיפורים ונובלה, הוצאת ספרא והוצאת בית אוצר). 2014 - למשתמט (אחריות על התסריט, בימוי, הפקה וליהוק) 2016 - ההיא עם הכפפות 2018 - אין פטנט לאהבה (אחריות על הכתיבה והבימוי). ציטוטים בנושא גליה אבן-חן בוויקיציטוט גליה אבן-חן, ברשת החברתית פייסבוק סרטונים בערוץ של גליה אבן-חן, באתר יוטיוב גליה אבן-חן, ב"לקסיקון הספרות העברית החדשה" גליה אבן-חן, באתר הוצאת הספרים "בית אוצר" "הסגן", שיר של גליה אבן-חן, באתר שירונט הבלוג של גליה אבן-חן, באתר בננות נעים להכיר, גליה אבן-חן, באתר סלונט, 12 בנובמבר 2019 מחרוזת שירים של גליה אבן-חן, באתר של נילי דגן "לכשיוולד בני", באתר "הספרייה העברית בברלין" ארבעה שירים של גליה אבן-חן, באתר החוטם אילן ברקוביץ', על שלושה כתבי יד של ספרי שירה בהתהוות, באתר הארץ, 13 בפברואר 2008 דורון קורן, אבן מהלב, באתר ynet, 7 בינואר 2010 השפה שאנחנו מדברות, בבלוג של תמר משמר, 7 בינואר 2011 אלי אשד, המחליפים של גליה אבן חן, באתר יקום תרבות, 16 במאי 2015 אורנה ליברמן, על הרומן עובדות מהדמיון / גליה אבן-חן, באתר אימגו, 25 במאי 2015 דורון קורן, איך כותבים ספר אחרי תשעה חודשים של הריון תחת הזיות, באתר הארץ, 18 ביוני 2015 חן בוקר, עובדות מדמיונה של גליה, באתר אשדוד נט, 25 באוקטובר 2015 צדוק עלון, הסיפור הזה נכתב עלינו – על "עובדות מהדמיון" של גליה אבן-חן, בבלוג של רן יגיל באתר nrg, אוקטובר 2015 אורנה ליברמן, נצח יחסי / גליה אבן-חן, באתר אימגו, 28 בדצמבר 2016 אורנה ליברמן, רואים לו לכדור-הארץ / גליה אבן-חן, באתר אימגו, 21 בינואר 2018 קברי האנדרטה הריקים, באתר ynet, 2 במאי 2011 אקרא לו סבל תינוק, באתר ynet, 26 ביולי 2009 "לימים הוא יספר לאשתו", שיר של גליה אבן-חן, באתר האייל הקורא "אלוהים שלה", שיר של גליה אבן-חן, באתר האייל הקורא "למשתמט", סרטון קצר של גליה אבן-חן, באתר יוטיוב "ההיא עם הכפפות" סרטון קצר של גליה אבן-חן, באתר יוטיוב "אין פטנט לאהבה", באתר יוטיוב
טומי מקינן

טומי אנטרו מקינן (בפינית: Tommi Antero Mäkinen, נולד ב-26 ביוני 1964) הוא נהג מרוצי ראלי פיני, שזכה 4 פעמים רצופות באליפות העולם בראלי (1996-1999). כל ארבע האליפויות הושגו בקבוצת מיצובישי. במהלך השנים ניצח 24 מרוצים, מקום חמישי בכל הזמנים. בשנת 2015 מונה למנהל קבוצת המרוצים של טויוטה המתחרה באליפות העולם בראלי. בסיום עונת 2020 פרש מהתפקיד. מקינן השתתף לראשונה בראלי פינלנד, שהיה חלק מאליפות העולם בראלי, בשנת 1987 אך לא הצליח לסיים את המרוץ. עד לשנת 1994 לקח חלק באליפות באופן חלקי. באותה שנה ניצח לראשונה את הראלי הפיני, כשהוא נוהג בפורד אסקורט. עונת 1995 הייתה הראשונה בה התחרה באופן מלא בקבוצת מיצובישי ראליארט. את עונתו השנייה בקבוצה פתח עם צמד ניצחונות בשוודיה ובראלי הספארי שנערך בקניה. שלושה ניצחונות נוספים במהלך העונה הקנו לו את תואר האליפות הראשון, כשנותרו עוד שני מרוצים לסיום העונה. בשלוש העונות הבאות הצליח לשמור על התואר ובשנת 1998 זכה עם מיצובישי גם באליפות היצרנים. באותה שנה יצא משחק הווידאו "ראלי טוני מקינן". עונת 2000 נפתחה בניצחון במונטה קרלו. היה זה הניצחון היחיד שהשיג באותה עונה. בסיומה איבד את תואר האליפות לנהג פיני אחר, מרקוס גרונהולם. באותה שנה הוציאה מיצובישי גרסה מיוחדת לדגם הלאנסר איוו, שנשאה את שמו של מקינן. בדגם זה עיצוב החזית הקדמית של הרכב היה שונה. חלק מהרכבים נצבעו בצבעי אדום ולבן, בדומה למכוניתו של מקינן. מקינן המשיך להתחרות עבור מיצובישי עד לסיום עונת 2001, אז עבר להתחרות עבור סובארו. גרנד פרי מונטה קרלו בשנת 2002, מרוץ הבכורה בקבוצה החדשה, היה הניצחון הראשון של מקינן עבור סובארו. בדיעבד התברר שזהו גם הניצחון האחרון בקריירה. במהלך העונה נאלץ לפרוש משבעה מרוצים מתוך הארבעה עשר. את העונה סיים במקום השמיני. את עונתו השנייה בקבוצה סיים באותו המקום. לאחר סיום העונה הודיע על פרישה. במהלך השנים השתתף מקינן מספר פעמים במרוץ האלופים. בשנת 1990 סיים במקום השני, כסגנו של סטיג בלומקוויסט. בשנת 1999 זכה בתחרות גביע האומות כחלק מהנבחרת הפינית וסיים במקום השני במרוץ אלוף האלופים. שנה לאחר מכן זכה בתואר לאחר שניצח את מרקוס גרונהולם בגמר. לאחר הפרישה הקים את חברת "טומי מקינן רייסינג" העוסקת בבניית רכבים לתחרויות ראלי וציוד עזר לנהגים. טויוטה הייתה פעילה באליפות העולם בראלי במהלך שנות השמונים והתשעים, אך פרשה מהתחרויות בסיום עונת 1999. בינואר 2015 הודיעה החברה על כוונתה לשוב לאליפות בשנת 2017. חצי שנה לאחר מכן החתימה החברה את מקינן כמנהל הקבוצה החדשה. בעונת 2018 זכתה הקבוצה באליפות היצרנים לראשונה מאז 1999. בהמשך זכתה הקבוצה פעמיים באליפות הנהגים (2019, 2020). בסיום עונת 2020 פרש מהתפקיד והוחלף על ידי יארי-מאטי לאטוולה. מדיה וקבצים בנושא טומי מקינן בוויקישיתוף Toyota announces 2017 World Rally Championship return with Yaris, Autosport, 30 January 2015 Toyota signs rally legend Tommi Makinen to run new WRC team, Autoblog, 8 July 2015 WRC – Ogier and Toyota FIA World Rally Champions; Latvala takes the win, Federation Internationale de l'Automobile, ‏2018-11-18 (באנגלית) Latvala named Toyota WRC team principal after Makinen departure, Autosport, 18 December 2020 McRae wins Safari as world champion is disqualified - Daily Nation, www.nation.co.ke Makinen DSQ - Mitsubishi Ralliart statement., Crash, ‏2000-11-13 (באנגלית) Result - Telstra Rally Australia., Crash, ‏2002-11-03 (באנגלית)
קוגרף

בתורת הגרפים, קוגרף הוא גרף הנוצר מקודקודים בודדים על ידי הפעלות של איחוד זר ואופרטור הגרף המשלים (גרף שיש בו קשת אם"ם אין קשת בגרף המקורי). דוגמאות לקוגרפים הם גרפים מלאים וגרפי טורן. נגדיר באופן רקורסיבי: קודקוד בודד הוא קוגרף אם G 1 {\displaystyle G_{1}} ו- G 2 {\displaystyle G_{2}} הם קוגרפים זרים בקודקודים אז כך גם G 1 ∪ G 2 {\displaystyle G_{1}\cup G_{2}} אם G {\displaystyle G} קוגרף אז כך גם G ¯ {\displaystyle {\bar {G}}} (הגרף המשלים). היותו של גרף קוגרף שקולה לתכונות הבאות: הגרף לא מכיל את המסילה מאורך 3 כתת-גרף מושרה כל תת-גרף מושרה מקיים שכל קליקה מקסימלית וכל קבוצה בלתי תלויה מקסימלית נחתכות בקודקוד יחיד בכל תת-גרף מושרה עם לפחות 2 קודקודים יש שני קודקודים עם אותם שכנים כל צביעה חמדנית של כל תת-גרף מושרה היא אופטימלית קוגרף באתר MathWorld קוגרף, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
יוזיאס, נסיך סקסוניה-קובורג-זאלפלד

יוזיאס, נסיך סקסוניה-קובורג-זאלפלד (בגרמנית: Josias von Sachsen-Coburg-Saalfeld; ‏26 בדצמבר 1737 – 26 בפברואר 1815) היה גנרל בצבא האוסטרי במהלך מלחמות המהפכה הצרפתית. יוזיאס נולד ב-26 בדצמבר 1737 בקובורג, לפרנץ יוזיאס, דוכס סקסוניה-קובורג-זאלפלד ולאנה סופיה משוורצבורג-רודולשטדט, בתם של לודוויג פרידריך הראשון, נסיך שוורצבורג-רודולשטדט ואנה סופיה מסקסוניה-גותה-אלטנבורג. בצעירותו התחנך יוזיאס על ידי יוהאן אוגוסט פון שנפלד וקספר פון ברביסדורף, והשתלם בשפות ובמדעים. בשנת 1755 ליווה יוזיאס את אחותו שרלוטה סופיה, נסיכת סקסוניה-קובורג-זאלפלד בדרכה לחתונתה עם לודוויג, דוכס מקלנבורג-שוורין, ולאחר מכן ביקר ברוסטוק, מגדבורג, הנובר ודרזדן. באותה שנה ליווה יוזיאס את אחותו פרדריקה קרולינה, נסיכת סקסוניה-קובורג-זאלפלד לחתונתה עם קרל אלכסנדר, מרקיז ברנדנבורג-אנסבך בווינה, ומונה על ידי הקיסרית מריה תרזה לריטמייסטר בצבא הקיסרי. יוזיאס השתתף במלחמת שבע השנים, ונלחם בקרב לובוסיץ. בשנת 1757 הוא לחם בקרב על פראג, ולאחר מכן לחם בקרב קולין. לאחר מכן הוא לחם בקרב ברסלאו, ובשנת 1758 הוא נפצע בידו. בשנת 1759 הוא מונה על ידי הזוג הקיסרי למפקד רגימנט של קירסירים - אנסבך, ולאחר מכן השתתף תחת פיקודו של פילדמרשל פון לאודון בקרב ליגניץ וכיבוש שוויידניץ. ב-30 ביולי 1766 הועלה יוזיאס לדרגת גנרל מיור, וב-1 במאי 1773 הועלה לדרגת פלדמרשל-לוטננט. בין השנים 1778–1788, הוא היה מפקד העיר ברטיסלבה, ובשנת 1785 הוא מונה למושל הכללי של גליציה ובוקובינה. ב-22 באוגוסט 1786 הוא הועלה על ידי הקיסר יוזף השני לדרגת גנרל חיל הפרשים. במהלך המלחמה ההבסבורגית-עות'מאנית שפרצה בשנת 1788 פיקד יוזיאס על קורפוס תחת פיקודו של פון לאודון, והשתתף בכיבוש מולדביה, לכידת חוטין בבסרביה, ובניצחון הגדול בקרב פוקשאן תחת פיקודו של אלכסנדר סובורוב. לאחר הניצחון בקרב רימניק תפס יוזיאס את חלקה הגדול של ולאכיה, כולל בוקרשט, והתקבל בברכה על ידי האוכלוסייה. בתקופת כיבושה של מולדביה פגש יוזיאס את תרזה שטרופק, וב-24 בספטמבר 1789 התחתן עמה בעיר רומאן, ונולד לו ממנה בן בשם פרידריך. ב-25 באוגוסט 1808 קיבל פרידריך תואר אצולה מפרנץ הראשון, קיסר אוסטריה, וב-17 בפברואר 1853 נתן לו ארנסט השני, דוכס סקסוניה-קובורג-גותה את התואר "פרייהר פון רומאן", הקרוי על שם מקום הולדתו. בשנים 1793 ו-1794 פיקד יוזיאס על הצבא בארצות השפלה האוסטריות במהלך המערכה בפלנדריה. בזכות ניצחונו בקרב נירווינדן במרץ 1793 חזר האזור לשליטה אוסטרית. לאחר מכן הוא פלש לצרפת, וכבש את הערים קונדה, ואלנסיין, לה קוסנוי ולנדרסייה. עם זאת, בשל מצוקה קשה, בין היתר בעקבות הפירוד בקרב כוחות בעלות הברית, הוא סבל משורת מפלות קלות מול הצבא המהפכני על הסמבר, ולאחר מכן ספג תבוסה מכריעה בקרב פלרוס. לאחר מכן הוא נטש את בלגיה, שהדיפלומטים ההבסבורגיים כבר החליטו לוותר עליה. בשל כעסו על כך וביקורתו הגלויה נגד מדיניותו של הברון תוגוט, התפטר יוזיאס מתפקידו כמפקד העליון (רוזן קלרפייט מילא את מקומו) ופרש לקובורג, שם מת מאוחר יותר, ב-26 בפברואר 1815. מדיה וקבצים בנושא יוזיאס, נסיך סקסוניה-קובורג-זאלפלד בוויקישיתוף